
[bookmark: TextBodyBegin]Euroopa Parlament,
–	võttes arvesse Euroopa Liidu toimimise lepingu artiklit 314,
–	võttes arvesse Euroopa Aatomienergiaühenduse asutamislepingu artiklit 106a,
–	võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012)[footnoteRef:1], eriti selle artiklit 44, [1: 	ELT L 193, 30.7.2018, lk 1, ELI: http://data.europa.eu/eli/reg/2018/1046/oj.] 

–	võttes arvesse Euroopa Parlamendi ja nõukogu 23. septembri 2024. aasta määrust (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid[footnoteRef:2], eriti selle artiklit 44, [2: 	ELT L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	võttes arvesse Euroopa Liidu 2024. aasta üldeelarvet, mis võeti lõplikult vastu 22. novembril 2023[footnoteRef:3], [3: 	ELT L, 2024/207, 22.2.2024, ELI: http://data.europa.eu/eli/budget/2024/207/oj.] 

–	võttes arvesse nõukogu 17. detsembri 2020. aasta määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027[footnoteRef:4], [4: 	ELT L 433 I, 22.12.2020, lk 11, ELI: http://data.europa.eu/eli/reg/2020/2093/oj.] 

–	võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava[footnoteRef:5], [5: 	ELT L 433 I, 22.12.2020, lk 28, ELI: http://data.europa.eu/eli/agree_interinstit/2020/1222/oj.] 

–	võttes arvesse nõukogu 14. detsembri 2020. aasta otsust (EL, Euratom) 2020/2053, mis käsitleb Euroopa Liidu omavahendite süsteemi ning millega tunnistatakse kehtetuks otsus 2014/335/EL, Euratom[footnoteRef:6], [6: 	ELT L 424, 15.12.2020, lk 1.] 

–	võttes arvesse paranduseelarve projekti nr 2/2024, mille komisjon võttis vastu 9. aprillil 2024 (COM(2024)0920),
–	võttes arvesse 13. septembril 2024 vastu võetud ja 16. septembril 2024 Euroopa Parlamendile edastatud nõukogu seisukohta paranduseelarve projekti nr 2/2024 kohta (12081/2024 – C10‑0107/2024),
–	võttes arvesse kodukorra artikleid 96 ja 98,
–	võttes arvesse eelarvekomisjoni raportit (A10‑0005/2024),
A.	arvestades, et paranduseelarve projekti nr 2/2024 eesmärk on kanda 2024. aasta eelarvesse 2023. aasta ülejääk summas 633 miljonit eurot;
B.	arvestades, et selle ülejäägi põhielemendid on tulude positiivne saldo (238,7 miljonit eurot) ja kavandatust väiksemad kulud (393,9 miljonit eurot);
C.	arvestades, et tulude poolel on ülejäägi mahu peamiseks põhjuseks 1766 miljonit eurot finantstulusid, viivist ja trahve, kuid tollimaksud küündisid 1649 miljoni euroni, mis on oodatust väiksem summa; arvestades, et 107 miljoni euro suurune haldustulu ülejääk tuleneb peamiselt prognoositust kõrgemast pensionimaksete määrast ja 2023. aasta jaanuaris töötasude vahepealse ajakohastamise kohaldamisest, mis suurendas maksude ja lõivude ning pensionimaksete taset;
D.	arvestades, et kulude poolel tegi komisjon 2022. aastal vähem makseid kokku 70 miljonit eurot (0,1 % heakskiidetud maksete assigneeringutest); arvestades, et teised institutsioonid tühistasid 48 miljoni euro ulatuses makseid, säilitades seega 2022. aasta eelarve madala alakasutamise määra;
E.	arvestades, et paranduseelarve projekti nr 2/2024 kohaselt on Saksamaa, Madalmaade, Taani, Rootsi ja Austria kogurahvatulul põhinevate maksete kindlasummaliste vähenduste netosumma ligikaudu 5,4 miljardit eurot;
F.	arvestades, et liidu eelarve varud ja paindlikkus on endiselt väga piiratud, hoolimata mitmeaastase finantsraamistiku läbivaatamisest ja uue NGEU rahastamisvahendi kasutuselevõtust, et tagada Euroopa Liidu taasterahastu suuremad laenukulud, mis on oma olemuselt volatiilsed, põhjustades eelarves ebakindlust; arvestades, et selles keerulises olukorras suurenevad eelarvevajadused;
1.	võtab teadmiseks komisjoni esitatud paranduseelarve projekti nr 2/2024, mis on mõeldud 2023. aasta ülejäägi eelarvesse kandmiseks 633 miljoni euro suuruses summas vastavalt finantsmääruse artikli 18 lõikele 3;
2.	väljendab heameelt asjaolu üle, et 2023. aasta ülejääk on märkimisväärselt väiksem kui 2022. aasta ülejääk, mis osutab eelarve paremale prognoosimisele ja haldamisele komisjoni poolt;
3.	rõhutab, et ülejääk vähendab liikmesriikide kogupanust 2024. aasta eelarve rahastamisse ajal, mil rahastamisvajadused on endiselt suured ja ruum liidu eelarves äärmiselt piiratud; rõhutab, et eelarve peab säilitama piisava paindlikkuse, et võimaldada liidul tulla toime ettenägematute sündmuste ja uute esilekerkivate prioriteetidega;
4.	tuletab meelde oma pikaajalist seisukohta, et trahve ja tasusid tuleks kasutada liidu eelarve lisatuluna ning need ei tohiks kaasa tuua kogurahvatulul põhinevate maksete vähendamist;
5.	võtab teadmiseks viie toetust saava liikmesriigi kogurahvatulul põhinevate maksete kindlasummalised vähendused, mille netosumma on ligikaudu 5,4 miljardit eurot; rõhutab asjaolu, et need tagasimaksed on inflatsiooniga seotud ja on seetõttu suurenenud rohkem kui mitmeaastase finantsraamistiku ülemmäärad, mida kohandatakse igal aastal 2 % deflaatori alusel; rõhutab, et see kõrvalekalle suurendab teiste liikmesriikide koormust;
6.	rõhutab, et liidu eelarve jaoks on vaja jätkusuutlikku tulu: peab seetõttu kahetsusväärseks, et nõukogu ei ole teinud edusamme omavahendite süsteemi reformimisel kooskõlas institutsioonidevahelise kokkuleppe tegevuskavaga; tuletab meelde oma seisukohta, mis toetab komisjoni muudetud ettepanekuid, ning nõuab tungivalt, et nõukogu võtaks need ettepanekud kiiresti vastu, et suurendada liidu eelarve jaoks kättesaadavaid omavahendeid;
7.	kiidab nõukogu seisukoha paranduseelarve projekti nr 2/2024 kohta heaks;
8.	teeb presidendile ülesandeks kuulutada paranduseelarve nr 3/2024 lõplikult vastuvõetuks ja korraldada selle avaldamine Euroopa Liidu Teatajas;
[bookmark: TextBodyEnd]9.	teeb presidendile ülesandeks edastada käesolev resolutsioon nõukogule, komisjonile, teistele asjaomastele institutsioonidele ja asutustele ning liikmesriikide parlamentidele.

